Diari Oficial de la Generalitat Valenciana


Sumari del DOGV 9008, del 29-01-2021 (2021/810)

RESOLUCIÓ de 27 de gener de 2021, de la Direcció General d'Obres Públiques, Transports i Mobilitat Sostenible, per la qual se suspén la realització de les proves convocades per al pròxim 30 de gener de 2021, relatives a l'obtenció del certificat de competència professional per a la prestació del servei de taxi en les àrees de prestació conjunta i les relatives a l'obtenció del certificat d'aptitud professional acreditatiu de la qualificació inicial (CAP).
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9008

Data del DOGV
:   29-01-2021

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2021/810


Data del document
:   27-01-2021

Organisme emissor
:   Conselleria de Política Territorial, Obres Públiques i Mobilitat

Tipus de document
:   Resolució

Anàlisi jurídica

 Descriptors 

:   * Conselleria de Política Territorial, Obres Públiques i Mobilitat
    * examen

RESOLUCIÓ de 27 de gener de 2021, de la Direcció General d'Obres Públiques, Transports i Mobilitat Sostenible, per la qual se suspén la realització de les proves convocades per al pròxim 30 de gener de 2021, relatives a l'obtenció del certificat de competència professional per a la prestació del servei de taxi en les àrees de prestació conjunta i les relatives a l'obtenció del certificat d'aptitud professional acreditatiu de la qualificació inicial (CAP). [2021/810]  
Per mitjà de les resolucions de 16 i 17 de novembre de 2020, de la Direcció General d'Obres Públiques, Transports i Mobilitat Sostenible, es va convocar la realització de diverses proves tendents a l'obtenció o renovació de certificats acreditatius de formació en matèria de transports per a l'any 2021, entre elles, les relatives a l'obtenció de certificat de competència professional per a la prestació del servei de taxi i les relatives a l'obtenció de certificats d'aptitud professional (CAP).  
  
Considerant l'augment de casos de la malaltia SARS-CoV-2, (Covid-19) que s'han produït recentment i a fi de previndre al màxim les possibilitats de contagi d'aquesta, resulta convenient la suspensió de les proves esmentades per a fer-les en una altra data en què no hi haja restriccions de moviment de persones i hi haja un menor risc d'exposició i transmissió del virus.  
Addicionalment, ha de tindre's en compte que per Decret 2/2021, de 24 de gener, del president de la Generalitat, es restringeix l'entrada i eixides de persones de ciutats de la Comunitat Valenciana amb població superior a 50.000 habitants, durant els caps de setmana des de les 15.00 hores del divendres fins a les 06.00 hores del dilluns. Aquesta restricció produirà efectes fins a les 23.59 hores del dia 15 de febrer de 2021.  
Les proves esmentades es realitzen a les ciutats d'Alacant, Castelló i València, ciutats aquestes a les quals els és d'aplicació directa la restricció d'entrades i eixida. Això comporta una dificultat addicional a un considerable nombre de persones que viuen en altres nuclis de població diferents dels de realització de les proves.  
Per tot això, i fent ús de les facultats conferides en virtut del que es disposa en l'article 12 del Decret 177/2020, de 30 d'octubre, del Consell, pel qual s'aprova el Reglament orgànic i funcional de la Conselleria de Política Territorial, Obres Públiques i Mobilitat, resolc:  
  
  
Primer  
Suspendre la realització de les proves convocades per al pròxim 30 de gener de 2021, relatives a l'obtenció de certificat de competència professional per a la prestació del servei de taxi i les relatives a l'obtenció de certificats d'aptitud professional (CAP), que van ser convocades per resolucions de 16 i 17 de novembre de 2020, respectivament, de la Direcció General d'Obres Públiques, Transports i Mobilitat Sostenible.  
  
  
Segon  
Convocar la realització de les proves suspeses en l'apartat anterior per al pròxim 27 de març de 2021.  
A les proves relatives a obtenció de certificat de competència professional per a la prestació del servei de taxi, a realitzar el 27 de març de 2021, únicament podran presentar-se aquells que es van inscriure i van ser admesos per a presentar-se a les proves del 30 de gener de 2021, sense necessitat de fer cap tràmit addicional als ja realitzats.  
  
A les proves relatives a l'obtenció de certificats d'aptitud professional (CAP), a realitzar el 27 de març de 2021, podran presentar-se, a més dels qui ja es van inscriure i van ser admesos per a presentar-se a les proves del pròxim 30 de gener de 2021, que no hauran de realitzar cap tràmit addicional, aquells altres que s'inscriguen en el termini de presentació de sol·licituds previst, que comprendrà des del dia 22 de febrer al 8 de març de 2021, tots dos inclusivament.  
  
Tercer  
La realització de les proves es regirà pel que s'estableix en les resolucions de 16 i 17 de novembre de 2020, de la Direcció General d'Obres Públiques, Transports i Mobilitat Sostenible, relatives a l'obtenció de certificat de competència professional per a la prestació del servei de taxi i les relatives a l'obtenció de certificats d'aptitud professional (CAP).  
  
Quart  
La realització de les proves estarà condicionada al compliment de les normes sanitàries, de prevenció i distanciament social que puguen establir les autoritats sanitàries competents.  
Els aspirants hauran d'acudir a les proves convocades amb màscara, si persisteix l'obligació esmentada, i hauran de complir les indicacions que formulen els membres del tribunal de les proves o pel personal col·laborador d'aquestes.  
La present resolució farà efecte des de la data de la seua signatura, sense perjudici de la seua publicació posterior en el Diari Oficial de la Generalitat Valenciana.  
Contra la present resolució, que no esgota la via administrativa, es podrà interposar recurs d'alçada davant la Secretaria Autonòmica d'Obres Públiques, Transports i Mobilitat Sostenible en el termini d'un mes, a comptar des de l'endemà de la seua publicació en el Diari Oficial de la Generalitat Valenciana, d'acord amb el que estableixen els articles 121 i 122 de la Llei 39/2015, d'1 d'octubre, del procediment administratiu comú, sense perjudici que s'utilitze qualsevol altra via que es considere oportuna.  
  
València, 27 de gener de 2021.- La directora general d'Obres Públiques, Transports i Mobilitat Sostenible: Roser Obrer Marco.